Léon van Bon

Léon Hendrik Jan (Léon) van Bon (født 28. januar 1972 i Asperen) er en profesjonell nederlandsk landeveissyklist. Han sykler for det kinesiske laget Trek – Marco Polo, men har tidligere syklet for WordPerfect/Novell/Rabobank (1994–2000), Mercury-Viatel (2001), Domo – Farm Frites (2002), Lotto-Domo/Davitamon-Lotto (2003–2006) og igjen for Rabobank i 2007.

Van Bon ble født i Asperen i provinsen Gelderland, da han var seks måneder gammel flyttet familien til Apeldoorn der han i 1982 ble medlem av sykkelklubben Wielervereniging De Adelaar. Den første seieren kom da han som ti-åring vant et løp foran Ton van Meegen i Ulft. Han ble profesjonell landeveissyklist i 1994.

Som nykommer i proff-verdenen vant han i løpet av to år 42 konkurranser, blant annet Flevotour, Ronde van Noordwest Overijssel og flere nederlandske banemesterskap. Han har totalt nitten rød-hvit-blå-trøyer hengende i skapet, av disse tok han to i landeveissykling da han ble Nederlandsk mester for juniorer og to som Nederlandsk mester i landeveissykling for profesjonelle. Som junior tok han sølv under VM for juniorer i England, og senere mens han fremdeles var amatør tok han sølvmedalje i poengrittet under OL 1992 i Barcelona. Hans første profesjonelle lag var Novell.

Under VM i landeveissykling i 1997 tapte han sluttsprinten, og endte på bronseplass, men senere samme år vant han den 18. etappen under Vuelta a España. I den første perioden han syklet for Rabobank oppnådde han flere gode plasseringer selv om han aldri greide å ta gull i en av klassikerne.

To ganger har han vunnet etapper i Tour de France: i 1998 mens han syklet for Rabobank vant han en etappe fra Montauban til Pau og to år senere etappen Vitré – Tours. I 2003 vant han en etappe i Tyskland rundt, og den nederlandske semi-klassikeren Veenendaal-Veenendaal. Etter at han i kortere perioder syklet for 
Mercury og Domo – Farm Frites kom han under kontrakt for Lotto – Domo i 2003 og ble der i fire år. Sitt andre nederlandske mesterskap tok han i 2005, etter to mindre gode sesonger.

I 2005 tvang en skulderskade ham til å bryte Touren, og han ble ikke valgt ut til Touren året etter. Det ble i løpet av sommeren 2006 kjent at han ville vende tilbake til Rabobanklaget igjen i 2007, og for dette laget vant han i 2007 Nokere Koerse.

Under det 15. seksdagersløpet i Amsterdam, 22. oktober 2007, tok van Bon avskjed som profesjonell syklist. Denne avskjeden ble kortvarig, 15. desember samme år ble det offentliggjort at han skal skulle sykle for  Team Marco Polo.

Viktigste plasseringer 

2007
 1.-plass – Nokere Koerse

2006
 3.-plass – Omloop Het Volk
 4.-plass – Doha International GP

2005
 1.-plass – Nederlandsk mesterskap i landeveissykling
 6.-plass – Paris–Roubaix
 8.-plass – Flandern rundt

2004
 1.-plass – etappe 3 Paris–Nice
 1.-plass – etappe 5 Nederland rundt
 4.-plass – Flandern rundt
 7.-plass – Paris–Roubaix
 9.-plass – E3 Prijs Vlaanderen
 9.-plass – Driedaagse van De Panne-Koksijde
 9.-plass – Tour of Qatar
 10.-plass – sammenlagt Verdenscupen

2003
 1.-plass – Veenendaal-Veenendaal
 1.-plass – etappe 3 Tyskland rundt
 1.-plass – Gouden Pijl Emmen
 8.-plass – Tour of Qatar

2002
 1.-plass – etappe 4 Sveits rundt
 3.-plass – GP Jef Scherens

2001
 1.-plass – Nederland rundt sammenlagt
 2.-plass – Gent-Wevelgem
 4.-plass – nederlandsk mesterskap tempo
 6.-plass – Tour de Wallonie

2000
 1.-plass – etappe 6 Tour de France (Tours)
 1.-plass – Nederlandsk mesterskap i landeveissykling
 1.-plass – Ronde van Midden-Zeeland
 3.-plass – Grote Scheldeprijs
 4.-plass – Veenendaal-Veenendaal
 4.-plass – Dwars door Vlaanderen
 6.-plass – Flandern rundt

1999
 2.-plass – Rund um den Henninger-Turm
 2.-plass – Grand Prix de Wallonie
 3.-plass – Omloop Mandel-Leie-Schelde
 4.-plass – Paris-Brussel
 6.-plass – Milano-Sanremo
 6.-plass – Paris–Roubaix
 6.-plass – Amstel Gold Race
 8.-plass – Paris-Tours
 10.-plass – Gent-Wevelgem

1998
 1.-plass – Vattenfall Cyclassics
 1.-plass – etappe 9 Tour de France (Pau)
 2.-plass – Grote Scheldeprijs
 3.-plass – Nederlandsk mesterskap i landeveissykling
 3.-plass – Veenendaal-Veenendaal
 4.-plass – Paris–Roubaix
 5.-plass – Dwars door Vlaanderen
 8.-plass – Clásica San Sebastián

1997
 1.-plass – etappe 18 Vuelta a España
 1.-plass – Driedaagse van West-Vlaanderen
 2.-plass – Veenendaal-Veenendaal
 3.-plass – VM i landeveissykling
 4.-plass – E3 Prijs Vlaanderen
 8.-plass – Firedagers i Dunkerque
 8.-plass – Danmark rundt
 9.-plass – Paris-Tours

1996
 1.-plass – etappe 1 Tirreno-Adriatico
 1.-plass – Wien – Rabenstein – Gresten – Wien
 1.-plass – etappe 4 Tour DuPont
 2.-plass – Tour du Haut Var
 5.-plass – Gent-Wevelgem

1995
 1.-plass – etappe 7 Tour DuPont
 2.-plass – Omloop Mandel-Leie-Schelde
 3.-plass – GP Jef Scherens
 4.-plass – Ronde van Midden-Zeeland
 5.-plass – Nederlandsk mesterskap i landeveissykling

Tour de France 
 1994 – ikke avsluttet
 1995 – ikke avsluttet
 1996 – ikke avsluttet
 1997 – ikke avsluttet
 1998 – seier 9. etappe
 1999 – ikke avsluttet
 2000 – ikke avsluttet, seier 6. etappe
 2002 – 129.-plass
 2003 – 132.-plass
 2005 – ikke avsluttet

Vuelta a España 
 1997 – 77.-plass, seier 18. etappe
 1998 – ikke avsluttet
 2005 – 97.-plass

Giro d'Italia 
 2007 – ikke avsluttet

Referanser

Eksterne lenker 
 
 

Nederlandske syklister
Medaljevinnere under Sommer-OL 1992
Deltakere for Nederland under Sommer-OL 1992
Syklister under Sommer-OL 1992
Deltakere for Nederland under Sommer-OL 2000
Syklister under Sommer-OL 2000
Personer fra West Betuwe
Fødsler i 1972
Olympiske medaljevinnere i sykling
Etappevinnere i Tour de France
Nasjonale mestere i landeveissykling
Nederlandske mestere